**УКАЗАНИЯ ЗА РАБОТА С ИС „МЕСТА ЗА НАСТАНЯВАНЕ“**:

В приложението се влиза чрез изпратения по пощата линк или чрез кликване върху линка, публикуван на сайта на НСИ.

В началния екран трябва да въведете ЕИК на Вашето предприятие или ЕГН, и изпратената по електронната поща парола. Използват се този ЕИК (ЕГН), с които сте изпращали отчети за местата за настаняване в НСИ през месеците на предходната година. След тяхната проверка, на екрана се показва списък с местата за настаняване, които принадлежат към съответния ЕИК (ЕГН).

С кликване на бутона „Избери“, който е в първата колона на списъка, се показва екран със статистическия формуляр за попълване на данните.

Данните се въвеждат чрез web-форма, която напълно съответства на хартиения документ. Единствената разлика е, че при web-формата в края на документа е добавено падащо меню с допълнителен списък от държави, които не са включени в хартиения документ. Ако в мястото за настаняване са отсядали чужденци от някои по-екзотични страни - напр. Аруба, Барбадос, Гвинея и др.( списъкът съдържа около 100 допълнителни държави), то можете да изберете тази държава от падащото меню. При кликване върху бутона "**Въвеждане на данни**", който е до менюто, се отваря прозорец за въвеждане на данните за избраната държава.

При въвеждане на данни за пренощувалите лица, сумарният ред "Чужденци - общо" се изчислява автоматично.

При кликване върху бутона "**Запис на отчета**" данните се записват в база данни на НСИ.

Определяне на **категорията** на мястото за настаняване:

При първоначално въвеждане на данни за отчетната единица на екрана се появява категория на мястото за настаняване = 1, която трябва да се актуализира според действителната категория на мястото за настаняване.Актуалната категория се запаметява и през следващите отчетни периоди ще се появява на екрана. При необходимост категорията може да се променя при въвеждане на данните за месеца, за който се подава отчет.

Преди записването на данните от отчета, на екрана се появява предупредително съобщение относно действителната категория на мястото за настаняване и се изисква тя да бъде потвърдена или пък редактирана.

**Средна цена** на една нощувка:

Преди записването на данните от отчета се появява предупредително съобщение относно средната цена на една нощувка, за която има предварително зададени определени граници, според категорията на мястото за настаняване.

**Запис на отчета**

Ако в отчета има грешки, то при кликване върху бутона „**Запис на отчета**“ или бутона „**Проверка за грешки**“, след формуляра се показва списък с допуснатите грешки. Контролите върху формуляра са задължителни или предупредителни. Отчетът се счита за успешно приключен, ако в него не са нарушени задължителните контроли.